ѽ милосе́рдая мт҃и!преклони́ся на ми́лость ко мнѣ̀ лише́нному ми́лости ѿ дѣ́лъ мои́хъ, и умолѝ єго́же родила̀ єсѝ пло́тію хрс̑та̀, сп҃си́теля и бг҃а на́шего, на́съ ра́ди на крс̑тѣ̀ пречтс̑ую кро́вь свою̀ излія́вшаго, да и а́зъ получу̀ грѣхѡ́въ проще́ніе и вѣ́чное сп҃се́ніе, и просла́влю неизрече́нное милосе́рдіе твоѐ, бцд̑е, и твоѐ ми́лостивное предста́тельство въ безконє́чныя вѣ́ки